താരനും മുടികൊഴിച്ചിലും തടയാന് അഞ്ച് വഴികള് തലമുടി കൊഴിച്ചിലും താരനുമാണ് പലരും നേരിടുന്ന പ്രധാന പ്രശ്നങ്ങളില് ഒന്ന്. ഈ തലമുടി കൊഴിച്ചില് ഒന്ന് മാറാന് ഇനി എന്ത് ചെയ്യുമെന്നാണ് പലരും ആലോചിക്കുന്നത്? പല കാരണങ്ങള് കൊണ്ടും തലമുടി കൊഴിച്ചില് ഉണ്ടാക്കുന്നതാണ്. പച്ചക്കറിയുടെ ഗണത്തില് വലിപ്പം കൊണ്ട് ഭീമനാണ് മത്തന്. ഗുണങ്ങളിലും മത്തങ്ങ ഒന്നാമതാണ്. ആന്റി ഓക്സിഡന്റുകള്, വിറ്റാമിനുകള് തുടങ്ങിയവ മത്തങ്ങയില് അടങ്ങിയിട്ടുണ്ട്. തലമുടിയുമായി ബന്ധപ്പെട്ട പ്രശ്നങ്ങള്ക്കെല്ലാം മത്തങ്ങ നല്ലൊരു പരിഹാരമാണ്. തലമുടി കൊഴിച്ചില് തടയാനും മുടി വളരാനും മത്തങ്ങ സഹായിക്കും. ഇതിനായി മത്തങ്ങ കുരു പൊടിച്ചത് 100 ഗ്രാം എടുക്കാം. ശേഷം ഇത് 200 മില്ലി ലിറ്റര് കടുകെണ്ണയിലിട്ട് ചൂടാക്കാം. ശേഷം ഇതിലേയ്ക്ക് 100 ഗ്രാം നെല്ലിക്ക കൂടി ചേര്ക്കാം. തണുത്തതിന് ശേഷം ഇത് തലമുടിയില് പുരട്ടി മസാജ് ചെയ്യാം. ആഴ്ചയില് മൂന്ന് ദിവസം വരെയൊക്കെ ഇത് ചെയ്യുന്നത് തലമുടി കൊഴിച്ചില് തടയാനും മുടി വളരാനും സഹായിക്കും. തലമുടി കൊഴിച്ചിലും താരനും അകറ്റാനുള്ള മികച്ച പ്രതിവിധിയാണ് കറ്റാര്വാഴ. വിറ്റാമിന് ഇ ധാരാളം അടങ്ങിയ കറ്റാര്വാഴയുടെ ജെല് മുടിയുടെ വളര്ച്ചയ്ക്കും തലയോട്ടിയിലെ ചൊറിച്ചില് തടയുന്നതിനും താരന് അകറ്റുന്നതിനും സഹായിക്കും. ഒരു കപ്പ് കറ്റാര്വാഴ ജെല്ലില് വെളിച്ചെണ്ണയോ ആവണക്കെണ്ണയോ ചേര്ത്ത് ശിരോചര്മ്മത്തിലും മുടിയിലും പുരട്ടി മസാജ് ചെയ്യാം. ആഴ്ചയില് മൂന്ന് മുതല് നാല് ദിവസം വരെയൊക്കെ ഇത് ചെയ്യാം.ഉലുവ തലമുടിയുടെ ആരോഗ്യത്തിന് നല്ലതാണ്. പ്രോട്ടീന്, വിറ്റാമിനുകള്, അയേണ്, പൊട്ടാസ്യം എന്നിവയാല് സമ്ബുഷ്ടമായ ഉലുവ മുടികൊഴിച്ചില്, താരന് എന്നിവയെ അകറ്റും. ഇതിനായി ഉലുവ തലേന്ന് വെള്ളത്തില് കുതിര്ത്തു വയ്ക്കണം. പിറ്റേദിവസം രാവിലെ വെള്ളംചേര്ത്ത് നന്നായി അരച്ചെടുക്കണം. പേസ്റ്റ് രൂപത്തിലായതിനുശേഷം ശിരോചര്മ്മത്തിലും മുടിയിലും പുരട്ടാം. അടുക്കളകളില് സ്ഥിരമായി കാണുന്ന സവാള അല്ലെങ്കില് ഉള്ളി തലമുടിയുടെ സംരക്ഷണത്തിന് സഹായിക്കുന്ന ഒന്നാണ്. തലമുടി കൊഴിച്ചില് അകറ്റാനും മുടി വളരാനും സവാളനീരോ ഉള്ളിനീരോ മാത്രം മതി. മുടിയുടെ വളര്ച്ച കൂടുതല് വേഗത്തിലാക്കുന്ന ഘടകങ്ങള് ഇതില് അടങ്ങിയിട്ടുണ്ട്. കൂടാതെ ഇവ ശിരോ ചര്മ്മത്തില് ഉണ്ടാകുന്ന താരനെ തടയുകയും ചെയ്യും.The post താരനും മുടികൊഴിച്ചിലും തടയാന് അഞ്ച് വഴികള് first appeared on MalayalamExpressOnline.